
	Paskaidrojuma raksta sadaļa
	Norādāmā informācija

	1. Mērķi un nepieciešamības pamatojums
	[bookmark: _Hlk209699346]Saistošo noteikumu projekta mērķis ir pilnveidot Ventspils valstspilsētas pašvaldības (turpmāk – Pašvaldība) līdzdalības budžeta konkursa (turpmāk – Konkurss) organizēšanas, projektu atlases, finansējuma izmantošanas un projektu īstenošanas kārtību atbilstoši līdzšinējā regulējuma piemērošanas praksē konstatētajam.
Ar grozījumiem tiek precizēts un pilnveidots regulējums par:
1) projektu atlases un īstenošanas nosacījumiem, tai skaitā atbilstību publiskajai ārtelpai un projektu īstenošanu privātpersonas īpašumā;
2) Konkursa norisi, tai skaitā Konkursa izsludināšanas termiņu, institūciju kompetenci un projekta īstenošanas izbeigšanas nosacījumus;
3) atkārtotas finansējuma piešķiršanas ierobežojumiem;
4) neizmantotā finansējuma pārnešanu uz nākamo gadu un pārdali starp līdzdalības budžeta plānošanas vienībām.
Grozījumi nepieciešami, lai nodrošinātu skaidrāku un efektīvāku līdzdalības budžeta regulējuma  piemērošanu, kā arī Pašvaldības līdzekļu lietderīgu izmantošanu.

	2. Fiskālā ietekme uz pašvaldības budžetu
	Grozījumi nemaina Pašvaldību likumā noteikto minimālo līdzdalības budžeta finansējuma apmēru un spēkā esošo viena projekta finansējuma robežu. Finansējuma pārdale starp līdzdalības budžeta plānošanas vienībām notiks attiecīgajam Konkursam pieejamā finansējuma ietvaros un pati par sevi neradīs papildu izdevumus.
Neapgūto finansējuma atlikumu varēs pārnest uz nākamo gadu un izmantot kā finanšu rezervi attiecīgajā gadā apstiprināto projektu īstenošanas gaitā radušos neparedzētu izmaksu segšanai, ievērojot Pašvaldības budžeta kārtību.
Kopumā grozījumi pilnveido līdzdalības budžeta finansējuma pārvaldību un nerada fiskālu ietekmi.

	3. Sociālā ietekme, ietekme uz  vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
	Grozījumiem paredzama pozitīva sociālā ietekme, jo tie stiprina prasību, ka par Pašvaldības līdzekļiem izveidotai infrastruktūrai jābūt plaši pieejamai sabiedrībai, kā arī veicina līdzdalības budžeta ieguldījumu teritoriāli līdzsvarotāku sadalījumu.
Netieša pozitīva ietekme iespējama arī uz publiskās ārtelpas un vides kvalitāti, jo projektu izvērtēšanā paredzēts ņemt vērā to saderību ar konkrēto teritoriju, esošajiem labiekārtojuma risinājumiem un teritorijas attīstības aspektiem.
Tieša ietekme uz iedzīvotāju veselību nav paredzama, taču atsevišķi rekreācijas, aktīvās atpūtas vai publiskās ārtelpas projekti var sekmēt dzīves kvalitāti.
Grozījumi nemaina sākotnēji noteikto ietekmes novērtējumu uz uzņēmējdarbības vidi – ietekme saglabājas pozitīva, jo līdzdalības budžeta projektu īstenošanas rezultātā tiks sakārtots publiski pieejamās teritorijas, kas var labvēlīgi ietekmēt arī blakus esošās uzņēmējdarbības teritorijas.
Grozījumiem nav ietekmes uz konkurenci.

	4. Ietekme uz administratīvajām procedūrām  un to izmaksām
	Grozījumi pilnveido Konkursa administratīvās procedūras, neieviešot jaunu atsevišķu administratīvo procesu. Projektu iesniedzējiem būs skaidrāki atlases un īstenošanas nosacījumi, tai skaitā par finansējuma atkārtotas piešķiršanas ierobežojumiem.
Ja projekts tiek īstenots privātpersonai piederošā īpašumā, īpašnieka pienākumi attiecībā uz ikdienas uzturēšanu un teritorijas sakopšanu tiks noteikti līgumā starp īpašnieku un Pašvaldību.
Tiek precizēts kompetenču sadalījums un finansējuma izmantošanas kārtība. Administratīvo izmaksu pieaugums nav paredzams.

	5. Ietekme uz pašvaldības funkcijām un cilvēkresursiem
	Grozījumi nerada Pašvaldībai jaunu funkciju. Līdzdalības budžeta organizēšana un projektu īstenošana turpināsies Pašvaldību likumā noteiktās iedzīvotāju līdzdalības sistēmas ietvaros.
Tiek precizēta jau iesaistīto Pašvaldības institūciju kompetence.
Jaunu institūciju vai amata vietu izveide nav paredzēta. Ar grozījumiem saistītie pienākumi izpildāmi esošo Pašvaldības institūciju kompetences un cilvēkresursu ietvaros.

	6. Informācija par izpildes nodrošināšanu
	Saistošo noteikumu izpildi atbilstoši kompetencei nodrošinās Pašvaldības iestādes “Ventspils domes administrācija” Attīstības pārvalde (turpmāk – Attīstības pārvalde), Mārketinga un tūrisma nodaļa, Konkursa komisija un Pašvaldības izpilddirektors un par konkrētā projekta īstenošanu noteiktā atbildīgā institūcija.
Attīstības pārvalde sadarbībā ar Mārketinga un tūrisma nodaļu organizēs konkursa izsludināšanu. Konkursa komisija izvērtēs projektu pieteikumus, noteiks balsošanai virzāmos projektus, apstiprinās prognozējamo finansējumu un pēc balsošanas apstiprinās Konkursa rezultātus. Izpilddirektors izdos rīkojumu par projektu īstenošanas uzsākšanu un noteiks atbildīgo institūciju.
Izpilde tiek nodrošināta esošo darbinieku resursos.

	7. Prasību un izmaksu samērīgums pret ieguvumiem, ko sniedz mērķa sasniegšana
	Grozījumos paredzētās prasības ir vērstas uz līdzdalības budžeta līdzekļu efektīvu, caurskatāmu un sabiedrības interesēm atbilstošu izmantošanu.
Prasība nodrošināt projekta rezultāta publisku pieejamību ir samērīga ar mērķi nepieļaut Pašvaldības līdzekļu ieguldīšanu objektos, kas kalpo ierobežotam personu lokam. Projekta saderības izvērtēšana ar konkrēto publisko ārtelpu palīdz novērst nesaderīgus vai neilgtspējīgus risinājumus.
Atkārtotas finansēšanas ierobežojums vienā teritorijā veicina teritoriāli līdzsvarotāku finansējuma sadalījumu, vienlaikus paredzot izņēmumus.
Finansējuma pārdale un finanšu rezerve ļaus efektīvāk izmantot pieejamos līdzekļus, kā arī noteikts izmaksu pieauguma slieksnis 10 procentu apmērā, kas nosaka kompetenci pieņemt lēmumu par projekta īstenošanas izbeigšanu. 
Kopumā prasību radītais slogs ir samērīgs ar paredzamajiem ieguvumiem.

	8. Izstrādes gaitā veiktās konsultācijas ar privātpersonām un institūcijām
	Atbilstoši Pašvaldību likuma 46. panta trešajai daļai, lai informētu sabiedrību par noteikumu projektu un dotu iespēju izteikt viedokli, no 2026. gada __._______ līdz 2026. gada __.______ saistošo noteikumu projekts tika publicēts Pašvaldības tīmekļa vietnē www.ventspils.lv sadaļas “Līdzdalība” apakšsadaļā “Viedokļa izteikšana par saistošo noteikumu projektiem”. 
Noteikumu projekts ir izskatīts Pašvaldības Likumības komisijā (2026. gada 26. augustā) un Finanšu komitejā (2026. gada __._______).

Domes priekšsēdētājs									J. Vītoliņš 
2



image1.jpeg
RLLLLLNIR
RSRLIKI TSN
RS TR
IR JJRIR
WA
KN LK1
s =S

(55 RS K
SBIRRESS

oY
KOIRRIREKS





